和碩特西後旗 和碩特西後旗是青海蒙古的一旗俗稱柯柯貝勒旗其先顧實汗之裔康熙五十五年封多羅貝勒雍正三年授札薩克世襲佐領九牧地跨柴集河其水北注鹽池東至錫喇鹽海子察罕託羅海南至合約爾巴爾克西至布隆吉爾河源北至果庫圖爾希拉庫圖爾 鹽池在青海西南周百餘里產青鹽蒙古名達布遜淖爾其水自錫喇庫特爾山之莫和爾河與布拉克地之察罕烏蘇河 西來匯為此池又自池東南流出會西來之巴爾虎河又七十餘里柴集河自東南來入之名曰鹽河復東南流淪於功額池凡青海蒙古與西寧一郡軍民並各種番回食鹽皆取給於此